Strender.
Ferie.
Avbrekk.
De sier alltid: "Kom til Miami."
"Utforsk Miami."
Men hva om jeg fortalte deg om den andre siden?
URMAKER
Du har kanskje hørt om dopet,
men hva med gullet?
Hvitvasking.
Sex-trafficking.
Drap.
Alt på grunn av det vakre metallet...
Gull.
EN ORIGINAL-DOKUMENTARSERIE FRA NETFLIX
SKITTENT GULL
Gull.
Det er overalt.
I alt.
Menneskets fascinasjon og søken etter gull er tidløs.
Men... Hva er gull, egentlig?
Og hvor kommer det egentlig fra?
Vil du egentlig vite det?
JUAN ORTEGA TIDLIGERE SKATTE- OG TOLLVAKT, COLOMBIA
Dette er Miamis internasjonale flyplass.
Det kommer daglig to-tre fly fra Latin-Amerika.
Fulle av tonnevis av gull.
Trettifem milliarder dollar de siste ti årene.
Og fra de dørene,
rundt 10 om morgenen, nesten hver dag, er det mange...
...lastebiler som frakter gullet til raffinerier.
Og mesteparten av gullet er blodgull
som blir ulovlig utvunnet fra jungelen i Peru eller Venezuela,
og gjør stor skade på miljøet
og svært sårbare samfunn.
Men ingen bryr seg.
Så lenge pengene flyter,
fortsetter virksomheten.
Jeg var finansminister for Bogota.
Vi prøvde å bevise at gull har blitt
et av hovedinstrumentene i hvitvaskingen av narkohandlernes inntekter fra USA.
Vi begynte å undersøke hele forsyningskjeden bak gullet.
Og pengestrømmen som kom tilbake fra USA, var enorm.
Da vi innså at vi hadde oppdaget et stort hvitvaskingsopplegg,
begynte vi å be om hjelp fra amerikanske instanser.
Men det var vanskelig for oss å få USA til å gjøre noe.
Og det var da justisministeren i Colombia
fortalte meg at noen av de store kjeltringene
ba om hjelp til å samle tre millioner dollar for å organisere
et attentat mot meg.
De hadde allerede drept noen som jobbet for meg.
Så jeg har vært her siden.
Noen liker å fylle kjøleboksen og fange så mange fisk de kan.
Jeg liker å finne ut hvordan man fanger den største fisken,
selv om man kun fanger én.
I 2015 var jeg...
...34-35 år gammel.
Jeg var en nybegynner som aldri hadde hatt en stor sak.
Jeg var det de kalte en baby-delstatsaktor.
DELSTATSAKTOR, 2012-2017
Mange etater, FBI, ICE, DEA i Peru,
hadde sett mistenkelig aktivitet i forbindelse med svært store mengder gull
som ble eksportert til Miami.
Agentene og jeg bestemte at vi ville bygge opp en sak
gjennom å se på informasjon,
regneark med titusener av linjer.
Iblant tenkte jeg:
"Er vi gale? Kan vi få bygget opp en sak?
Vil jeg kaste bort to viktige år av livet mitt
og tiden og tilliten til så mange agenter og etater?"
Det var skummelt iblant.
Vi begynte å innse at det foregikk noe kriminelt for mange milliarder dollar.
Noe som berørte alt og alle som hadde med gull å gjøre.
Og opplegget spant over en hel halvkule.
Vi visste at det foregikk gullsmugling
og gullhvitvasking, og vi visste omfanget...
...av det.
Det vi ikke visste,
var hvordan bevise det.
Yo! Jeg er straks fremme.
Historien begynner
med et enkelt narkotikasalg i USA.
- Hva skjer? - Alt bra.
Det er stor appetitt på dop.
Hvis du er narkolanger og har en million dollar i kontanter,
så har du et problem,
for USA er blitt ganske gode
på å forhindre folk fra å bruke skitne penger.
Narkosalg har endret seg fra Pablo Escobars tid,
da dopselgerne var beryktede medlemmer av foretaket.
Det har endret seg.
Nå er hvitvaskerne de som tjener mest penger.
Se for deg at du har masse fem-, ti- og tjue-sedler i USA,
fra alt kokainet som er blitt solgt i Miami og New York.
Da har du et stort problem.
Du har kontanter fra alt dopet som er blitt solgt.
Og du må få disse pengene til Latin-Amerika
for å fortsette produksjonen av den morderiske dophandelen.
Dette er Latin-Amerika.
Kokain begynner livet sitt
med å bli sendt av smuglere til Mexico,
hvor det blir distribuert av flere smuglere
til ulike punkter i USA.
Gateselgere selger kokain,
og menn henter pengene.
Disse kontantene blir så samlet,
la oss si, 100 millioner dollar i Miami, i kontanter.
Dette er fruktene av smugling,
men de kan ikke bruke dem.
Man kan ikke kjøpe yacht eller jetfly med kontanter.
Pengene må på konto.
Problemet er at hvis du går direkte
til en bank, vil de ikke bareikke ta pengene,
de vil også rapportere deg til FBI, DEA osv.
Du må få gjort disse hundre millioner dollarene
til noe lovlig som du kan bruke.
Det første steget er å få smuglere til å flytte penger ned til Peru,
så kjøper de ulovlig gull for 100 millioner dollar.
Nå har de en eske med ulovlig utvunnet gull.
Når de har dette gullet, åpner de opp
et stråselskap i Peru.
De dikter bare opp noe, så la oss kalle selskapet
World Gold Trader.
Så nå har World Gold Trader
hundre millioner dollar
i gull kjøpt med narkopenger.
Det ringer så et amerikansk raffineri
i Miami.
Raffineriet kjøper allerede gull fra Peru.
Alt de vil, er å kjøpe gull.
De trenger masse gull. Det er slik de tjener penger.
De spør World Gold Trader: "Hvor fikk dere gullet fra?"
Og de som driver stråselskapet, sier: "Vi gravde det opp."
Raffineriet stiller ingen flere spørsmål.
Nå leveres gullet verdt 100 millioner dollar til raffineriet i USA,
og raffineriet betaler for gullet verdt 100 millioner
med en overføring på 100 millioner til en bank.
Nå har narkolangeren tatt sine 100 millioner i kontanter
og endt opp med 100 millioner i banken.
Banken stiller ingen spørsmål, for de kan se
at de kom fra gull utvunnet i Peru.
Kokain. Kontanter.
Gull.
Bank.
Hvitvaskede penger.
Det er ulovlig gullhvitvasking.
Velkommen til hjemmet mitt, Peru.
Jeg har hørt at to tredjedeler av landet mitt
er dekket av Amazonas regnskog.
Over tusenvis av år fløt gullet nedstrøms fra Andesfjellene.
Og så fant de det i elveleiene.
De sier at Peru har mest gull i hele Sør-Amerika.
Jeg tror det er derfor så mange kommer hit nå...
...for gullet.
LOKAL GRAVEJOURNALIST
Det er ikke enkelt.
Nesten en fjerdedel av Perus befolkning lever i virkelig fattigdom.
Det er nok gull i Peru til å få slutt på dette og bygge opp hele landet.
Men peruanerne ser aldri noe til disse pengene.
La Pampa-regionen er som ingenmannsland.
Det er hjertet av Perus ulovlige gullutvinning.
Manuel er eneste reporter i Perus regnskog som etterforsker ulovlig gullutvinning.
Han deler sine funn på lokal-tv hver kveld.
Jeg kommer tilbake for å filme gullgraverne og eierne.
Jeg vet at ikke alle liker at jeg kommer.
Kom deg ut!
Hvorfor kommer du hit hele tiden? Kom deg ut herfra!
Hvorfor kommer du hit hele tiden?
Stikk!
De tror rapporteringen min vil ta fra dem jobben.
Men de forstår ikke at det jeg vil,
er å hjelpe dem å leve et bedre liv.
Narkokarteller og mafiaen kontrollerer mange deler av denne regionen.
Hvem som kommer inn og ut av området.
Betaler du dem ikke, skader de deg.
La Pampa er utkanten av nasjonalreservatet,
hvor gullutvinning er forbudt.
Gullet folk utvinner her, er ulovlig.
Det kan ikke kommersialiseres. Vi har lover
som forhindrer dette gullet fra å bli solgt.
Likevel fins det tusener på tusener
som kommer til Andesfjellene på jakt etter bedre muligheter.
Og med det kommer barer, prostitusjon og organisert kriminalitet.
Noen steder driver narkokartell og kriminelle grupper disse minene.
Og andre steder utpresser de uavhengige utvinnere.
Fra og med 2017
kom det informasjon om at folk forsvant fra La Pampa.
Straks skal vi vise opptakene vi fikk da vi gikk inn i La Pampa
der du vanligvis ikke kan filme.
Dette er definitivt et veldig komplisert sted,
med intens gullutvinning.
Hver måned
generer dette farlige arbeidet mange hundre millioner i gullsalg
for kriminelle organisasjoner som bruker gullet
til å hvitvaske narkopenger.
Da er vi kommet til programmets slutt.
Jeg er Manuel Calloquispe. Dette er Landsbyens ansikt.
Vi ses på mandag. Farvel!
Kilometer på kilometer med regnskog kuttes ned
i jakten etter gull.
Hver uke går de dypere inn i Amazonas for å finne rikere jord.
Gullgraverne jobber hardt med å sile gjørmen
og finne gullet.
Vent!
De måker opp gjørmen og mater den inn i maskinen.
Det lille gullet gjemmer seg i teppet.
Kvikksølvet fungerer som en magnet som kun absorberer gullet...
...til alle gullpartiklene klistrer seg sammen.
Så når man bruker denne teknikken, er det lettere å få gullet.
Kvikksølv skader synet, hukommelsen og organene dine.
Er du bekymret for eksponeringen for kvikksølv under denne prosessen?
Kvikksølv kan ta livet av deg på sikt.
Så vi er litt utsatt.
Og enda mer uten noen ordentlige forholdsregler
for å beskytte oss.
Mange sier: "Man tjener godt på gull."
Og det er ikke sant.
Daglig er det cirka 50-60 soles.
Sannheten er at det ikke er så mye.
FORMANN I ULOVLIG MINE
Å gjøre en gullmine lovlig er komplisert.
Det er ikke mulig for oss.
Som små gullgravere greier vi ikke å oppfylle kravene.
Staten har utrolig mange krav.
Du må sette sammen igjen jorden med maskiner.
Du må plante ny skog.
Det er umulig.
Arbeiderne er fra området.
De jobber for å forsørge familiene sine. For å overleve.
Det er derfor du må jobbe.
Det er tøft, og det er risikabelt.
Det er mye korrupsjon.
Organiserte kriminelle krever skatt.
Du må betale for å få fortsette å arbeide.
Så de lar dere jobbe i fred, ikke sant? Hvis ikke...
De truer deg ikke bare, de dreper deg.
SIKKERHETSVAKT - GULLTRANSPORT-EKSPERT
Jeg har jobbet med gulltransport i fem år
for nesten alle ulovlige miner i Peru.
Nesten hele Peru er full av gull.
Ett gram koster 130 sol.
Og ett kilo er en veldig stor mengde.
1 kilo - 39000 dollar
Gull kan generere penger og mange problemer.
EN GULLGRAVERS MÅNEDLIGE GULLFUNN, 1,757 GRAM, VERDI I USA 74185 DOLLAR.
GULLGRAVERENS MÅNEDSLØNN 400 DOLLAR
Når man driver med gulltransport,
er folk villige til å drepe hverandre.
Og jeg vet at jeg må slutte på et tidspunkt.
Men...
Familien min er avhengig av dette.
Det er min jobb å skaffe mat til familien.
Hvor mye gir du for grammet?
190.
Vi transporterer gullet i understellet.
Eller i hornet.
Det er veldig farlig.
De som kommer for å avskjære oss, kommer for å drepe oss.
SEXARBEIDER GULLMINEN I LA PAMPA
Det er mye prostitusjon.
Iblant angriper de deg. Knivstikker deg...
Jeg kom fordi jeg ville prøve lykken, slik som alle andre.
For min sønns skyld.
For å gi ham en bedre fremtid.
Men det er ikke mulig å komme seg vekk.
Hvorfor? For da dreper og kvitter de seg med deg.
På veien til USA eller andre steder der de kjøper peruansk gull,
skjer det svært mye.
Det er mange dødsfall.
Det ligger mange offer fra mange personer i dette gullet.
For å få gullet til et annet land
uten at de skal vite om farene ved reisen.
Alle er redde.
Jeg er klar.
Tre, to, én, kjør!
Hallo, god kveld. Jeg er Manuel Calloquispe
og dette er Landsbyens ansikt.
Gullgraverne i La Pampa møter mange typer trusler,
og vakter kontrollerer gullgraverne med vold.
Nylig forsvant John Anderson Garcia Mamani i La Pampa.
Han ble forvekslet med en informant i La Pampa, og de drepte ham.
Fem massegraver er blitt funnet i La Pampa-området.
DET AMERIKANSKE SIKKERHETSDEPARTEMENTET
LEDENDE SPESIALAGENT
Hvilket? Det? Greit.
Tilbake i 2007
ga ikke gullets bevegelsesmønsteret mening.
Folk dukket bare opp.
Passasjerer dukket opp med gull på flyplassen.
Det var ingen god grunn til at de skulle ha en pose med gull.
Det måtte være narkotikarelatert, for hva annet gir så store inntekter?
Vi la merke til mye uvanlig import til Miami i Florida.
Mange røde flagg.
Vi så narkoelementene nede i sør.
Vi hadde mellommenn, meglere, og så selgerne og raffineriene.
Vi innså at raffineriene var med på det.
Vi begynner å få mange ledetråder fra politiet mot gullindustrien.
På et tidspunkt forteller en fortrolig kilde oss
at gull hadde blitt
en favorittmetode
for store narkosmuglere å få hvitvasket pengene sine.
Så vi begynte å virkelig se på tollregistrene
og måten milliarder av dollar i eksport flyttet seg
fra ett land i Latin-Amerika til et annet,
år etter år, som reaksjon på
landenes innsats for å stanse ulovlig gullgraving.
Og å se at mengden gull som ble eksportert kunne tilskrives
denne mistenkelige aktiviteten, det var ingen liten del,
i noen land var det nesten hele landets eksport.
Flere milliarder dollar.
Vi så på hva som var hovedeksporten.
Plutselig ble gull hovedkilden til utenlandsk valuta
for Colombia.
Ikke kaffe, som det alltid har vært, ikke olje.
Men gull, og ifølge dataene, vokste eksporten fra 12 tonn til 70 tonn i året.
Da vi presset frem etterforskningen,
håpet vi at USA også ville åpne en etterforskning,
for alle som prøver å la verden vite
hva som skjer, blir drept.
Det ble ganske tydelig at det er en stor
del av denne bransjen som er kriminell.
Inkludert mange av industriens raffinerier.
Vi bestemte oss for å fokusere på NTR fordi vi allerede hadde bevis mot dem.
Disse store gullbedriftene i Miami
smelter alle de ulike gullbitene sammen.
Varmen gjør at gullet ser perfekt og rent ut.
NTR var et av mange gullselskaper
og raffinerier i Miami, men...
...vi ble den største innenlandseide
leverandøren av gull, sølv, platina, palladium
i hele Amerika.
ØKONOMISJEF FOR LATIN-AMERIKA
Og det var takket være Sør-Amerika.
Da vi undersøkte NTR,
så vi noe ganske utrolig.
I 2012 eksporterte de
gull til en verdi av rundt 80 millioner fra Peru,
men innen 2013,
hadde det tallet økt
til nesten en milliard.
Og vi spurte oss selv:
"Hvorfor?"
Sjefen for NTR sa:
"Dra ned og finn hvert eneste gram gull
som fins i hele Latin-Amerika."
Det var oppdraget.
Og det var det som ble oppnådd.
Det var det villeste...
...jeg...
...noengang har sett.
Vi tok jetfly to ganger i måneden,
Peru, Colombia, Bolivia, Ecuador, Chile,
overalt hvor det var gull.
Jobben min var å passe på at kundene betalte så fort som mulig.
Og i begynnelsen handlet alt om Peru.
En enorm mengde gull fra Peru.
Drivkraften bak det
var presset på å produsere.
Historien om gullhvitvasking
gjennom NTR, begynner med Peter Ferrari.
Peter Ferrari var vidkjent
som en narkotikasmugler og hvitvasker i Peru.
Mannen som danser til rytmene av Stevie Wonder,
er Pedro David Perez Miranda
eller Peter Ferrari.
Peter Ferrari, mannen som vil være playboy
og den hele byen snakker om.
Peter Ferrari var den mest åpenbare og utrolig mistenkelige personen.
Han er involvert i gullsmugling,
store, store mengder gull.
Gullet hans var ulovlig utvunnet,
uten dokumenter.
Han måtte bestikke grensevakter for å eksportere gullet,
og han fant blant selgerne fra NTR tre personer,
Juan Granda, Samer Barrage og Renato Rodriguez
som var villige til å ta imot gull fra hvilken som helst kilde.
Så de passet...
...som hånd i hanske.
Visste de tre andre på laget
at de samarbeidet med narkosmuglere?
I begynnelsen, nei.
Det vet jeg med sikkerhet.
Du sier at de ikke kjente til profilerte forbrytere som Peter Ferrari?
Pengene, dopet,
alle disse skallselskapene vekket ingen mistanke?
I begynnelsen
tror jeg de...
Naiviteten var...
...høy.
Det tror jeg virkelig.
Men med tiden, og etter som volumet vokste, ja.
Selvsagt.
RAPPORTERINGSPLIKTSLOVEN FOR BANKER
Det fins en lov om bankenes rapporteringsplikt.
Den er laget for å hindre hvitvasking av penger.
Edelt metall-forhandlere skal ifølge denne loven,
ikke ta imot gull...
...uten at det først går gjennom anti-hvitvaskingsundersøkelser.
Vi kan se...
...at disse helt åpenbart stråselskaper
pumper gull til 200 millioner i et par måneder og så forsvinner.
De samme eierne åpner et nytt selskap og gjør det samme en gang til.
Så forsvinner de igjen, for så å åpne et nytt, et par hundre millioner til.
Det fins ingen lovlig grunn til å gjøre det.
Peter Ferraris skallselskaper fantes bare et par måneder før de ble avviklet.
Nettopp.
Ble du aldri mistenksom av å kjøpe gull til mange millioner dollar
fra selskap med en fortid på kun 3-4 måneder?
- Nei, de... - Hva ville de svart?
De ga oss dokumentasjon
og sa: "Vi mistet kundeforholdet i HSBC.
Så vi måtte endre navn."
Så det vi gjorde...
...var å sende dem til kontrollavdelingen vår,
de gikk gjennom alt,
intervjuet dem og så ble de godkjent.
De avslo svært mange.
- Men de godkjente enda flere? - Ja.
Det de gjorde, var at de spurte gulleverandørene i Latin-Amerika:
"Er du en hvitvasker?" Og de sa nei.
Og så la de inn en kommentar i mappen
og sa at de hadde gjort sitt.
Denne typen latterlige
liksom-dokumenter
er det som hjalp oss med å bygge opp saken
ikke bare mot selgerne fra NTR,
men også mot NTR og moderselskapet Elemetal
for å ikke overholde anti-hvitvaskingslovene.
I årevis hadde de brukt dokumentene til å legitimere prosessen,
så vi bestemte oss for å dykke dypere ned i opplegget
med å bringe varer inn i landet.
Måten de melder på, de fyller ut alt, det ser ut som de gjør som de skal.
Er man handelsbasert hvitvasker, gjemmer man seg i alles påsyn.
Denne grafen er fra tolldataene,
og det den viser, er
mengden gull som NTR importerte fra Peru
i forhold til Ecuador og Bolivia.
For det første:
NTR gikk inn i Peru i 2012,
og de importerte kun gull til en verdi av 80 millioner dollar i 2012.
Det er mye penger.
Det som er sjokkerende, er at året etter,
i 2013, fra et år til det neste,
øker det med nesten en milliard dollar,
med kun 80 millioner året før.
Det var sjokkerende.
Og etter 2013 slo Peru ned
på ulovlig gullgraving, og NTRs handel i Peru gikk ned
fra en milliard nesten helt ned igjen
til rundt 100 millioner dollar.
Så vi tenkte,
hva skjedde i landene som grenser til Peru?
Da Peru stengte grensene,
og eksporten ut av Peru sank til nesten ingenting,
skjøt NTRs importtall fra nabolandene i været.
Det var lett å forstå da vi så det.
De kjøpte peruansk gull som var blitt smuglet
ut av Peru og inn i Ecuador og Bolivia.
Basert på det vi kan se, er dette utrolig mistenkelig.
Nesten utvilsomt hvitvasking. NTR kan se det samme som vi ser.
De leverte rapportene. Det var deres informasjon vi så på.
Hvis vi begge så på det samme, og jeg ser hvitvaskings-transaksjoner,
er spørsmålet: Hvorfor har ikke deres kontrollavdeling
sett at dette er hvitvasking?
Fordi de tjente så mye penger.
MIAMI INTERNASJONALE FLYPLASS
Alle gjorde alt i sin makt
for å få alt gullet ut derfra.
Alle ble motivert, kompensert.
Det var et kappløp for å være den beste til å få hvert gram gull
ut av Latin-Amerika.
Og det var...
...der det gikk galt.
Det er viktig å få frem hvor enkelt det faktisk var.
Det var tre personer som jobbet for et raffineri,
og de hvitvasket gull for over 3 milliarder dollar.
Kun tre personer.
Tre personer som på egen hånd
greide å flytte og gjennom handel hvitvaske tre milliarder.
Det er forbløffende, at så få kan hvitvaske så mye.
Det neste store gjennombruddet var
at vi fikk tak i WhatsApp-meldinger fra salgspersoner i NTR.
Juan Granda sier til Renato Rodriguez:
"Landet nettopp i Puerto. 34 grader."
Altså, Puerto Maldonado,
som er et av episentrene for ulovlig gull i Peru.
Rodriguez sier: "Ta det pent."
Og Granda sier: "Jeg er som Pablo som drar til Ecuador for å hente cola."
Så det, det er
en implikasjon på at det er noe ulovlig på gang.
De tuller med å være som Pablo Escobar som henter kokain.
Kokainet er gull, ulovlig, vi smugler det, slike ting.
Det er ikke det avgjørende,
men når man begynner å se på ting som dette,
det virket veldig nonchalant, og det utløste noen røde flagg.
Juan ville sagt det om han så bare skulle på Exxon
for å kjøpe Snickers, det betyr ingenting.
Så sier Granda:
"Person 1s materiale er på vei til prestene."
Med materiale mener han gull.
og Rodriguez spør:
"Så person 1 kjøper som selskap 1
og eksporterer gjennom handel som hvilken eksportør? San Fidel?"
De snakker om en person som har materiale, gull,
og hvordan det blir sendt.
Og de erkjenner
at selskapene de kjøper fra, kun er skallselskaper.
Et par måneder senere sier Barrage:
"Peru er nummer én innen narkoeksport og ulovlig gulleksport.
Vi trenger mer peruansk gull fra Bolivia og Ecuador."
Det er ulovlig gull.
De snakker om å kjøpe ulovlig gull.
Det er slikt aktor vil ha.
Bevis på bevissthet om skyld.
Det handler om likviditet og betalingshurtighet.
Du kan sende gull til 800000 dollar,
og vi betaler 750 på 10 sekunder.
- Var dette... - Da var de på konto.
...rent eller skittent gull?
- Det var rent til det var skittent. - Hva skal det bety?
Det ble aldri stilt spørsmål
før de begynte å spørre om hvor gullet kom fra.
Omtrent en måned senere kommer han med nok en
tirade, og skryter til vennene sine.
"Husker dere da jeg var i Bolivia og sa
at jeg kjenner en som kan skaffe en kilo cola til 700 dollar?
Jeg hjalp ham med å flytte til Cuzco og få en million dollar over grensen.
Det eneste er at på fredag
bestilte kunden min fra Cuzco et drap på ham grunnet en dårlig handel."
Mye av det...
"Jeg har en fyr som skal drepe noen."
De kjenner ingen som dreper noen.
Kanskje gjør de det, men...
De er ikke involvert i det, tro meg.
Det kan jeg love dere.
Hundre prosent. De er ikke så sofistikerte.
Og de er livredde for våpen.
Det virker som det hver uke kommer nye skumle nyheter.
Folk er opprørte, men vet ikke hva de skal gjøre.
Han døde...
...den 7. juli...
...2018.
Dette er en av innbyggerne som ble drept av
gullgraverne som styrer sitt området.
Han er bare en av mange som har forsvunnet i La Pampa,
men nå er liket hans begravet her i bakken.
Korset er her for å vise
at han døde eller ble drept i dette området.
Det er slik jeg registrerer tallene,
for å vite hvor mange som er drept, kremert eller forsvunnet
her i La Pampa-regionen.
Hvorfor går du med på å snakke med oss om noe så farlig?
Jeg har bestemt meg for å snakke om dette fordi...
...jeg har mistet mange venner til gulltransporten
og på grunn av alt den fører med seg.
Bak gullsmuglingen i Peru står politikerne.
Det er mange ulovlige miner der ute som eies av politikere.
Ofte har det skjedd angrep...
Der myndighetene er de som stjeler fra deg.
Jeg visste at det NTR gjorde, var galt.
Jeg visste at det måtte reises påtale mot dem.
Men hva kan jeg få dem dømt for ut fra bevisene jeg har?
Dette er den føderale straffeloven.
Jeg åpnet den bare en dag bladde til del én,
og begynte å bla gjennom sidene
for å finne ut hva jeg kunne tiltale dem for.
Hvilke gjerninger jeg kunne bruke.
Hva kunne de få for hvitvasking?
Slik kom gullet til Miami fra Latin-Amerika.
Vi smeltet det.
Og med det var gullets opphav
umulig å spore opp.
Jeg grunnet på teorier i flere uker.
Så fant jeg grunner til at de ikke ville funke
eller deler av forbrytelsen som var for vanskelig å bevise.
Hver forsendelse som kom til Miami,
ble klarert av tollvesenet,
og innen 24 timer
var det ute og klart til å sendes
til hvilken som helst av de store kjøperne av edelmetaller.
Alt fra bilfirmaer til Apple, Tiffany, Cartier,
Rolex, det statlige myntverket.
Det var ikke sporbart.
Når alt ble blandet eller smeltet sammen.
Jeg gikk kontinuerlig gjennom straffeloven.
Og så fant jeg 18 USC 1956.
Det er et ikke så velbrukt avsnitt av hvitvaskingsloven.
Det sjokkerende for meg er at vi gjorde alt etter boken,
rett foran myndighetene, åpne kort, og det ble aldri stilt spørsmål ved noe.
Men med tiden fikk grådigheten kontroll over mange av oss.
Jeg falt nesten over ende, for jeg tenkte:
"Vent litt, vi trenger ikke å bevise
hvor gullet kom fra, for det er praktisk talt umulig.
Det eneste jeg må bevise, er at overfører jeg 100 millioner for gull,
vel vitende om at du er narkotikasmugler, så hjelper jeg deg."
Det er også en forbrytelse, ikke den samme,
en annen forbrytelse, men en forbrytelse.
LANDSBYENS ANSIKT
En viktig nyhet.
Tre ledere fra det Miami-baserte gullraffineriet NTR
ble arrestert for smugling av 3,6 milliarder
i skittent gull fra Sør-Amerika, i hovedsak fra minene våre i Peru.
Aktoratet sier at mennene
forfalsket papirarbeidet og omgikk sitt eget anti-hvitvaskingsregelverk
ved å kjøpe gull fra narkotikasmugler Peter Ferrari.
Jeg fikk en telefon fra en FBI-agent
i sentrum av Miami som ba meg komme
og bli avhørt.
Jeg var ikke så bekymret på egne vegne,
for jeg var aldri involvert
i beslutningene om å godkjenne
eller avvise noen av gullforhandlerne i Sør-Amerika.
Etter avhøret med FBI valgte aktoratet å ikke ta ut tiltale mot Douglas Renaudin.
TRE TILTALT FOR SMUGLING AV ULOVLIG GULL TIL HVITVASKING
Og jeg jobbet ikke på den tiden,
fordi jeg...
Jeg var på avrusning.
Hver dag på kontoret...
Få så mye gull som mulig.
Hvor mye?
Sjefen for NTR spurte: "Hva er dette?"
Presset om å prestere, prestere, prestere.
Vi tok 10-12 cocktails.
Avhengigheten var alltid der. Drikkingen gikk av skaftet.
Jeg skal ikke lyve.
Det jeg har vært med på, er grusomt. Etter det kom selvmordsforsøk og sånt.
Da dro jeg på avrusning.
En nødvendig slutt på ting kommer når det trengs mest.
Jeg er ikke lenger redd.
Det er jeg forbi.
Jeg kan ikke la noe komme i veien for å finne sannheten
og fortelle den til folket.
Gullselskapene og verdens forbrukere må få vite.
Folket vårt skal slippe å blø for gullet.
Ulovlig gullgraving ødelegger
folks liv
og av en eller annen grunn fins det ingen vilje
til å få stanset denne karusellen av smerte og lidelse.
Ødeleggelsene av jungelen og naturen har vært enorme.
Kvikksølv fins...
...i elvene, i svært høye nivåer,
Og det kommer til å forårsake
lidelse i mange år.
Alle barna som spiser fisken,
kommer til å lide
av mentale utfordringer og underutvikling resten av livet sitt.
Den dag i dag fortsetter raffineriene i Miami handelen med ulovlige gullgravere.
De antar nok at ingenting vil skje.
Juan Ortega samler fortsatt bevis for amerikanske selskapers tilknytning
til gullhvitvasking og internasjonal svindel.
Dette er Republic Metals.
Republic Metals gikk konkurs
før de ble ferdig etterforsket og stilt for retten.
Vi trenger offentlig informasjon om alle disse selskapene,
for den dag i dag
kjøper mange raffinerier skittent gull.
De visste at de kjøpte skittent gull
i over
ti år,
og de er fortsatt
utrolig velstående og ustraffet.
Det er bare en måte for folk å tjene
skitne blodpenger på.
Dette er listen over godkjente gullkilder fra det statlige myntverket.
Ja.
Dette er listen over godkjente gullselgere til det statlige myntverket.
Dette er alle selskapene som gullverket har akseptert gull fra.
Hva sier denne listen om gullforsyningen til våre føderale hvelv?
Asahi...
Salt Lake kjenner jeg ikke til.
Metalor kan jeg si at ikke er bra.
Republic er forferdelig.
Royal Canadian Mint håper jeg at er bra.
Englehard, ikke bra.
Handy & Harman, de havnet i trøbbel.
Og Johnson Matthey vet jeg at er i trøbbel. Så, ja...
80 % av dem er...
...ille.
Myntverket, som enhver borger, antar at disse store selskapene
gjør det de skal for å følge anti-hvitvaskingslovene.
Når de ikke gjør det, blir det etterforskning,
folk blir arrestert, det blir beslaglegging, osv.
Åtti prosent av disse selskapene,
hvis de kjøper gull fra Latin-Amerika eller Europa,
så er gullet deres skittent.
Og de selger til Myntverket.
Hva tenker du når du ser listen over godkjente gulleverandører?
Jeg kjenner til flere av dem.
Fordi noen er under etterforskning?
Ingen kommentar.
Solgte NTR skittent gull til Det statlige Myntverket?
De leverte blankoer.
En blanko er en mynt uten noe på.
Det er en slags mynt som er flat...
Så ja, blankoene...
...som de sendte dit... Ja, det var nok skittent gull.
Størsteparten av NTRs gullforsyninger kommer fra Sør-Amerika.
Hvor mye av forsyningene fra Sør-Amerika er ulovlige?
- Uoffisielt? - Offisielt.
Hundre prosent.
Hundre prosent av gullet deres fra Sør-Amerika
anser du for å være...
- Skittent. - Ulovlig.
Ikke ulovlig. Skittent.
Jeg kjenner ikke til det juridiske, men ja.
Skittent fordi det er ulovlig utvunnet og smuglet.
Ja.
Det statlige amerikanske myntverket nektet å la seg intervjue.
Etter NTR-saken gikk Frank til privat sektor.
Denne saken var banebrytende.
Jeg tror det var
en vekker for bransjen.
Den gjorde folk oppmerksom på et problem de ikke visste om.
Betviler du at saken skapte nok endringer i gullindustrien?
Nei.
Jeg er stolt av det vi klarte.
Skulle vi gjort mer? Absolutt.
Vil neste aktorat-team gjøre en bedre jobb?
Jeg håper det.
Det er mange flere tiltaler
som kan tas ut.
Ikke nødvendigvis knyttet til denne saken, men i gullindustrien generelt.
Problemet er:
At alle andre gjør det, gjør det ikke greit.
Det gjør det vanlig.
Og folk får en falsk trygghet.
"Hvis dette var ulovlig, ville de blitt dømt."
Dette er en del av den vanlige hvitsnipp-tankegangen som er selvbedrag.
Det er bare disse
gradvis økende avgjørelsene om å gå lenger,
å risikere mer, som med tiden blir noe mer.
Når de slås sammen, blir det en perfekt storm.
Så trodde de på disse tingene?
Kanskje de gjorde det.
Det er likevel en forbrytelse.
Alt stresset jeg gikk gjennom...
Det førte til...
...svekkelse av min mentale helse,
alvorlig alkoholisme og...
...oppløsningen av ekteskapet mitt.
Det jeg er mest
lei meg for...
Bare det å tenke på at symbolet
på ekteskapet mitt
var en vakker gullring som jeg hadde valgt ut.
Cartier var kunde hos oss, og dette var en Cartier-ring.
Så hvis vi leverte gull til denne ringen, var det skittent gull.
På en måte så...
Sirkelen ble sluttet.
Selv om jeg forlot Columbia,
prøver jeg fortsatt å sette lys på
disse menneskene som flytter skitne penger.
Men å få tilliten til amerikanske byråer,
har vært en svært langsom prosess. Mange år.
Jeg bryr meg...
Fordi, som colombianer,
må jeg takle ryktet vårt og alle narkotika-filmene
og at alle kjenner til, og gjerne hyller, kriminelle som Pablo Escobar.
Pablo!
Og de vet ikke engang om alle colombianerne som har
mistet livet og levebrødet
fordi de har prøvd å stanse
alle nettverkene med kriminelle
som gjorde at syklusen kunne fortsette.
Du kjenner meg ikke, og hvorfor skulle du det?
Jeg er bare ideen om en ung jente du aldri har møtt,
hvis far vil jobbe i minene
i årevis for å hente ut gullet.
Gram etter gram.
Måned etter måned.
Familien min kan bli skadet en dag,
men du vil ikke måtte se det.
Noen av dem vil kanskje forsvinne i minene en dag.
Men gullet vil alltid finnes.
I januar 2018 ble Juan Granda, Samer Barrage og Renato Rodriguez
dømt til seks til sju års fengsel.
NTR Metals moderselskap, Elemetal, er fortsatt i drift.
Topplederne ble aldri siktet.
Selskapet fikk 15 millioner dollar i bot
og fem års forbud mot forretninger i Sør-Amerika.
Hvert år ødelegger ulovlig gullgraving 1678 kvadratkilometer
av Amazonas regnskog og slipper ut kvikksølv i miljøet.
Tekst: Elin Wikstrøm